180 കടക്കുന്നു റബര് 8 വര്ഷത്തെ ഉയര്ന്ന വിലയിലേക്ക് കോട്ടയം: എട്ടുവര്ഷത്തിന് ശേഷം റബര് വില റെക്കാഡിലേക്ക്: കിലോയ്ക്ക് 180 . ഡിമാന്ഡ് കൂടിയും ഉത്പാദനം കുറഞ്ഞും നില്ക്കുന്ന സാഹചര്യത്തില് വില ഇനിയും ഉയര്ന്നേക്കുമെന്നാണ് വ്യാപാരികളുടെ വിലയിരുത്തല്. 2013ല് 245 രൂപ വരെ ഉയര്ന്നിരുന്നു. പിന്നീട് കുത്തനെ ഇടിഞ്ഞ് 100 രൂപ വരെ താഴ്ന്നു. കൊവിഡ് നിയന്ത്രണങ്ങളെ തുടര്ന്ന് ഇറക്കുമതി കുറഞ്ഞതും മഴക്കാലത്ത് വെട്ടു കുറഞ്ഞതുമാണ് വില ഉയരാന് കാരണം. ഇറക്കുമതി കുറഞ്ഞതോടെ ആഭ്യന്തര വിപണിയയില് വില ഇടിക്കാനുള്ള ടയര് ലോബിയുടെ കളി നടന്നില്ല. നാട്ടിലെ റബറിന് ഡിമാന്ഡ് കൂടി. കൊവിഡിനെ തുടര്ന്ന് വാഹന വിപണിയില് ഉണര്വുണ്ടായതും ഡിമാന്ഡ് കൂടാന് കാരണമാണ്. ഈ നില തുടര്ന്നാല് റബര് വില 200 തൊടുമെന്ന പ്രതീക്ഷയിലാണ് വ്യാപാരികള്. എന്നാല് 200 രൂപയില് വില എത്തിക്കാതിരിക്കാനുള്ള തന്ത്രങ്ങളുമായി ടയര് ലോബി രംഗത്തുണ്ട്. ആഭ്യന്തര വിപണിയിലെ ലഭ്യതക്കുറവും ഉയര്ന്ന ഡിമാന്ഡും ചൂണ്ടിക്കാട്ടി ഇറക്കുമതി നീക്കം ശക്തമാക്കാനാണ് നീക്കം. കൊവിഡിനെ തുടര്ന്നുണ്ടായ കണ്ടെയ്നര് ക്ഷാമം ഇറക്കുമതിയെ ബാധിച്ചു. ഇത് മറി കടക്കാന് കപ്പലില് എത്തിക്കാനാണ് ടയര് ലോബിയുടെ നീക്കം. ഇതിനും കാലതാമസമെടുക്കുമെന്നതിനാല് ആഭ്യന്തര റബര് വില ഉടനെ ഇടിയാന് സാദ്ധ്യതയില്ല. ലാറ്റക്സിന് വന് ഡിമാന്ഡ് കൊവിഡ് വ്യാപനത്തിനൊപ്പം ഗ്ലൗസിനും റബര് ഉറകള്ക്കും മറ്റും ഡിമാന്ഡ് കൂടിയതോടെ ലാറ്റക്സിനും വില ഉയര്ന്നു. 185 രൂപയിലെത്തി. ഒട്ടു പാലിനും 115 രൂപ വരെ . മഴയത്ത് ഷീറ്റ് ഉണക്കാനുള്ള ബുദ്ധിമുട്ട് കണക്കിലെടുത്തും ഷീറ്റാക്കാനുള്ള ചെലവ് ലാഭിക്കാനും ലാറ്റക്സിനോട് കര്ഷകര് താത്പര്യം കാട്ടിത്തുടങ്ങി. കമ്ബനികള് ലാറ്റക്ല് വീടുകളില് വന്നെടുക്കുമെന്നതും വിപണന സൗകര്യമുള്ളതും ഒരു ഘടകമാണ് . വിദേശത്തും ഡിമാന്ഡ് കൂടി സ്വാഭാവിക റബറില് 43 ശതമാനം ഉപയോഗിക്കുന്നത് ചൈനയാണ് . കൊവിഡ് നിയന്ത്രണ വിധേയമായതോടെ വ്യവസായങ്ങള് സജീവമായി. അതനുസരിച്ച് റബര് ഉത്പാദനം ഉണ്ടായില്ല. ഈ കുറവ് കാരണം റബര് ഇറക്കുമതിക്ക് ചൈന നിര്ബന്ധിതമായി. തായ് ലന്ഡ്, ഇന്തോനേഷ്യ, മലേഷ്യ,വിയറ്റ്നാം തുടങ്ങിയ രാജ്യങ്ങളില് ഉത്പാദനം കുറവായത് ക്ഷാമത്തിന് കാരണമായി.